O filieră a PSD a furnizat presei și a început să circule pe TV un document în care se susține că elevul Nicușor Dan a colaborat cu Securitatea când avea 17 ani și a dat note despre colegii săi / Istoricul Mihai Demetriade, cercetător CNSAS: „Un fake, nici măcar bine făcut”
Raportul are trei pagini și este atribuit Securității. Datează din 1988, înainte de Olimpiada de Matematică din Australia, și spune că, în cazul lui Nicușor Dan „au început demersurile de recrutare înainte de deplasarea în Rep. Cuba”. Olimpiada din Cuba a fost în 1987, iar Nicușor Dan avea atunci 17 ani. Din patru specialiști cărora redacția le-a dat documentul trei l-au numit „fake” sau cu „suspiciuni”. HotNews.ro publică acest document pentru că a apărut deja în spațiul public (Realitatea TV și Solid News, site-ul lui Cosmin Gușă) și este de interes public ca el să fie prezentat în contextul interpretării specialiștilor.